20.12.2008 Euroopa Liidu Teataja L 344/35 KOMISJONI MÄÄRUS (EÜ) nr 1306/2008, 17. detsember 2008, millega kehtestatakse 2009. kalandusaastaks nõukogu määruse (EÜ) nr 104/2000 II lisas loetletud kalandustoodete ühenduse müügihinnad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1999. aasta määrust (EÜ) nr 104/2000 kalandus- ja akvakultuuritooteturu ühise korral- duse kohta, (!) eriti selle artikli 25 lõikeid 1 ja 6, ning arvestades järgmist: (1) > Igale määruse (EÜ) nr 104/2000 II lisas loetletud tootele tuleb enne kalandusaasta algust kehtestada ühenduse müügihind, mis on vähemalt 70% ja mitte üle 90% soovitushinnast. (2) Kõigi asjaomaste toodete soovitushinnad kehtestatakse 2009. kalandusaastaks nõukogu määrusega (EÜ) nr 1299/2008. (2) (3) Turuhinnad varieeruvad liigist ja esitusviisist olenevalt märkimisväärselt, eriti kalmaari ja merluusi puhul. (4) = Seetõttu tuleks erinevate ühenduses lossitud külmutatud toodete liikide ja esitusviiside suhtes kehtestada ümberar- vestuskoefitsiendid, et määrata kindlaks hinnatase, mis käivitaks määruse (EÜ) nr 104/2000 artikli 25 lõikes 2 sätestatud sekkumismeetme võtmise. (55 — Käesoleva määrusega ettenähtud meetmed on kooskõlas kalandustooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 104/2000 II lisas loetletud toodetele 2009. kalandusaastal kohaldatavad ühenduse müügihinnad, millele on osutatud kõnealuse määruse artikli 25 lõikes 1, ning nendega seonduvad esitusviisid ja ümberarvestuskoefitsiendid on sätestatud käesoleva määruse lisas. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Seda kohaldatakse alates 1. jaanuarist 2009. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. detsember 2008 (1) EÜT L 17, 21.1.2000, lk 22. (2) Vt käesoleva ELT lk 1. Komisjoni nimel komisjoni liige Joe BORG